ארווין קרמנדי-פרים

ארוין קורמנדי-פרים (במקור רק פרים,<ref>Az engedélyt tartalmazó BM rendelet száma/évszáma: 78882/1907. MNL-OL 30798. mikrofilm 1169. kép 1. karton. Névváltoztatási kimutatások 1907. év 13. oldal 5. sor</ref> בהונגרית: Körmendi-Frim Ervin; בודפשט, 27 במרץ 1885<ref></ref> – בודפשט, 1 באוקטובר 1939)<ref>Meghalt Körmendi-Frim Ervin (1939. október 3.) Népszava, 202. szám, 7. o. [https://adtplus.arcanum.hu/hu/view/Nepszava_1939_10/?query=%22Frim%20Ervin%22&pg=22&layout=s Online elérés]</ref> היה צייר ורסטורטור יהודי-הונגרי. קרמנדי-פרים היה צייר אימפרסיוניסטי, ופוסט אימפרסיוניסטי שציוריו מראים השפעתם של פול סזאן ווינסנט ואן גוך.

== ביוגרפיה ==
ארווין פרים נולד במשפחה יהודית. הוא החל את לימודיו אצל שימון הולושי, לאחר מכן למד במינכן אצלו וגם בפריז אצל ז'אן פול לורן באקדמיה ז'וליאן. משנת 1904 השתתף בתערוכות בפריז, בלונדון ובווינה. הוא היה גם מציג קבוע ב"סלון העצמאים" וב"סלון הסתיו" בפריז, בסך הכל 18 מתמונותיו הוצגו בתערוכות פריז.

הוא פעל גם במושבת האמנים של באיה מארה. ב-1910 הציג אוסף קטן ב"בית האמנים" (Művészház) בבודפשט. הוא הציג תמונות נוף של חלקי פריז ונירנברג, טבע דומם ודיוקנאות בסגנון שפיתח בהשפעת סזאן. ב-1918 הציג תערוכה עצמאית בבודפשט. הוא היה חבר באגודה החדשה של לאמנים. לאחר מכן חי בנירנברג במשך שנים, שם לא רק צייר אלא גם עבד על רסטורציה.

הוא היה חבר:
* באיגוד הרייך של אמנים חזותיים בגרמניה
* בקואופרטיב האמנויות בנירנברג
* באגודת האמנים והאומנים של נירנברג

קרמנדי-פרים חזר הביתה מגרמניה ב-1933 עם עליית היטלר לשלטון והקים את חלל התצוגה בשם "סדנת אמנות" (Műterem), שבעזרתו ניסה לעזור לאמנים עם גורל קשה שבקושי התפרנסו. הוא הובא למנוחות ב-3 באוקטובר 1939 בבית הקברות ראקושקרסטור. הצייר יוז'ף בירו ויוז'ף נמש נשאו הספדי פרידה בהלווייתו.

== משפחתו ==
אביו היה יעקב פרים (1852–1919) רופא ומורה, אמו הייתה אנה גולדרייך. אחיו הצעיר הוא הפסל ינה קרמנדי-פרים, פרופסור באוניברסיטה ואמן מדליות. גיסתו ארז'י פיירווארי הייתה ציירת וקרמיקאית. אשתו הייתה אריקה לבאו, לה נישא ב-23 ביולי 1932 בבודפשט.<ref></ref>

== תערוכותיו (חלקי) ==
* משנת 1904 ואילך לסלון פריז ד'אוטומן
* בית האמנים (בודפשט, 1910)
* תערוכת 1914 ב-Wiener Künstlerhaus
* הסלון של סוחר האמנות יוז'ף פרנקל (בודפשט, 1918)
* מוזיאון ארנסט (בודפשט, 1928)
* בשנת 1930 בביאנלה בוונציה
* סלון פרנקל (בודפשט, 1933)

== פרסים והוקרה ==
* עיטור צלב כבוד הונגרי (1929)<ref>Körmendi-Frim Ervin festőművész kitüntetése – a nürnbergi magyar hétért (1929. július 9.) 8 Órai Ujság, 153. szám, 2. o. [https://adtplus.arcanum.hu/hu/view/8OraiUjsag_1929_07/?query=%22Frim%20Ervin%22&pg=63&layout=s Online elérés]</ref>

== לקריאה נוספת ==
* לקסיקון יהודי הונגרי. 1929. עורך פטר אויווארי, עמ' 504. [http://www.elib.hu/04000/04093/html/0512.html גישה מקוונת]
* [https://www.kieselbach.hu/muvesz/kormendi-frim-ervin_703 גלריה קיזלבך]
* לקסיקון לאמנות, עורכת אחראית. אדית לייטה. בודפשט, הוצאה לאור אקדמית, 1968-1965, עמ' 593. [https://adtplus.arcanum.hu/hu/view/Lexikon_MuveszetiLexikon_1/?query=%22Frim%20Ervin%22&pg=590&layout=s גישה מקוונת]

== קישורים חיצוניים ==
* [https://www.invaluable.com/artist/koermendi-frim-ervin-687zpz5hbi/sold-at-auction-prices/ מיצירות ארווין קרמנדי פרים], באתר invaluable
* [https://www.geni.com/people/Ervin-Körmendi-Frim-Frim/6000000095564897899 ארווין קרמנדי-פרים], באתר GENi

== הערות שוליים ==

קטגוריה:ציירים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:משפחת פרים
קטגוריה:הונגרים שנולדו ב-1885
קטגוריה:הונגרים שנפטרו ב-1939